अखिल राजस्‍थान राज्य कर्मचारी संयुक्त महासंघ एकीकृत का महासम्मेलन मजदूर दिवस के अवसर पर 1 मई को बीकानेर में आयोजित किया जाएगा। कर्मचारी महासंघ एकीकृत बूंदी के जिलाध्यक्ष अनीस अहमद ने बताया कि इस अवसर पर राज्य के चिकित्सा मंत्री राजेन्द्र सिंह राठौड़ मुख्य अतिथि होंगे। अध्यक्षता भाजपा प्रदेशाध्यक्ष अशोक परनामी करेंगे। सहकारिता मंत्री अजय सिंह क्लिक, खनिज मंत्री राजकुमार रिणवा, बीसू उपाध्यक्ष डॉ.दिगम्बर सिंह, वक्फ बोर्ड अध्यक्ष अबुबकर नकवी व बीकानेर सांसद अर्जुन राम मेघवाल विशिष्ट अतिथि होंगे।